પાલનપુરમાં ચકચારી બનેલી ઘટનાની વિગતો એવી છે કે, નવા લક્ષ્મીપુરા ખાતે રહેતા નવીનભાઇ ખુશાલભાઇ પટેલ શહેરના એગોલા રોડ ગૌરીપાર્ક સામે ખેતર ધરાવે છે. જ્યાં જવાના રસ્તાની તકરારનું મનદુ:ખ રાખી પચ્ચીસ ઉપરાંત શખ્સોએ બે દિવસ અગાઉ રાત્રિના સુમારે જેસીબી wસાથે ખેતરમાં પ્રવેશ કર્યો હતો. જ્યાં પ્રકાશભાઇની પાર્ક કરેલી કાર સળગાવી દીધી હતી. તેમજ ટ્રેકટર સળગાવવાનો પ્રયાસ કર્યો હતો. આ ઉપરાંત બિયારણની થેલીઓ, ફૂવારાની પાઇપો, ખેતરનો દરવાજો, પતરાનો શેડ, દિવાલ તોડી ઘાસના પુળા ફેંકી દઇ કુલ રૂપિયા 2,50,000નું નૂકશાન પહોચાડ્યું હતુ. આ અંગે નવીનભાઇ પટેલે પાલનપુર પશ્વિમ પોલીસ મથકે ફરિયાદ નોંધાવી છે.